CELEX: 62009FN0097
Language: el
Date: 2009-11-16 00:00:00
Title: Υπόθεση F-97/09: Προσφυγή/αγωγή της 16ης Νοεμβρίου 2009 — Taillard κατά Κοινοβουλίου

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/81
            
         Προσφυγή/αγωγή της 16ης Νοεμβρίου 2009 — Taillard κατά Κοινοβουλίου
   (Υπόθεση F-97/09)
   2010/C 24/156
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα/ενάγουσα: Christine Taillard (Thionville, Γαλλία) (εκπρόσωποι: N. Camboine και C. Lelievre, δικηγόροι)
   
      Καθού/εναγόμενο: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αφενός, αίτημα ακυρώσεως τόσο της αποφάσεως με την οποία το Ευρωπαϊκό Κοινοβούλιο απέρριψε ως απαράδεκτο το ιατρικό πιστοποιητικό ανικανότητας της προσφεύγουσας-ενάγουσας προς εργασία όσο και της επακόλουθης αποφάσεως περί αφαιρέσεως ημερών αδείας. Αφετέρου, αίτημα αποκαταστάσεως της ζημίας που υπέστη η προσφεύγουσα-ενάγουσα.
   
      Αιτήματα της προσφεύγουσας/ενάγουσας
   
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να κρίνει την παρούσα προσφυγή-αγωγή παραδεκτή·
            
         
               —
            
            
               να ακυρώσει την απόφαση του Ευρωπαϊκού Κοινοβουλίου, της 15ης Ιανουαρίου 2009, με την οποία απορρίφθηκε ως απαράδεκτο ιατρικό πιστοποιητικό ανικανότητας προς εργασία, και την επακόλουθη απόφαση περί αφαιρέσεως ημερών αδείας, καθώς και, εφόσον παρίσταται ανάγκη, την επιβεβαιωτική απόφαση της 14ης Αυγούστου 2009·
            
         
               —
            
            
               να αναγνωρίσει την ευθύνη του Ευρωπαϊκού Κοινοβουλίου για τη ζημία που υπέστη η προσφεύγουσα-ενάγουσα και, ως εκ τούτου, να της επιδικάσει αποζημίωση ύψους 12 000 ευρώ ή οποιοδήποτε άλλο ποσό καθορίσει το Δικαστήριο Δημόσιας Διοίκησης και
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.